Foto: Prezident matbuot xizmati Qoraqalpog‘istonga tashrifini Mo‘ynoqdan boshlagan Shavkat Mirziyoyev ayni paytda mahalliy aeroportda hudud faollari bilan uchrashuvni yakunladi. Bu haqda Kun.uz muxbiri xabar bermoqda. O‘zbekiston prezidenti ayni paytda Orol dengizining qurigan tubida amalga oshirilgan ishlarni ko‘rish uchun Orolqumga yo‘l olgan. Qo‘shimcha qilinishicha, Shavkat Mirziyoyevning Mo‘ynoq safaridan keyin navbatdagi manzili Shumanay tumani bo‘lishi mumkin. Ma’lumot uchun, davlat rahbarining Qoraqalpog‘istonga tashrifi 3 kun davom etishi ma’lum qilingan. Bundan oldin Orol dengizining qurigan tubiga havodan sepilgan urug‘lar unib chiqqani haqida xabar berilgandi.